**Elektrifiserer fleire ferjesamband i Møre og Romsdal**

**Møre og Romsdal fylkeskommune fortset elektrifiseringa av ferjetrafikken. Etter å ha sørga for å kutte CO2-utsleppa med nesten 90 prosent på to ferjesamband på Sunnmøre, håpar dei no på liknande klimakutt på Nordmøre.**

Tidlegare i mai tildelte fylkeskommunen kontrakten for ferjesambanda Hareid–Sulesund og Magerholm–Sykkylven på Sunnmøre til Fjord1. Her vil det kome fem nye plugg-inn-elektriske ferjer som reduserer CO2-utslippa med heile 89 prosent. No står sambanda Seivika–Tømmervåg og Edøy–Sandvika på Nordmøre for tur.

– Sunnmøre-prosjektet viser at det er mogeleg å kutte store utslepp med å ta i bruk ny teknologi i neste generasjons ferjer. Vi er glade for at Møre og Romsdal fylkeskommune fortsett med høge ambisjonar om å redusere utslipp frå ferjene også på Nordmøre, seier marknadsdirektør Audhild Kvam i Enova.

**Over 50 millionar i støtte**

Enova har gitt fylkeskommunen tilsegn om inntil 54,5 millionar kroner til infrastrukturen som må til for å lade ferjene ved kai. Fylkeskommunen meiner moglegheitene no er gode for å gjere dei to ferjestrekningane på Nordmøre meir klimavennleg:

­– Vi er svært fornøgd med eit positivt tilsegn frå Enova. For å realisere gode miljøløysingar på ferjedrifta, er vi helt avhengig av gode støtteordningar. Dette reduserer meirkostnaden som fylkeskommunen får ved å stille strenge miljøkrav. Vi ser frå tidlegare at med tildeling frå Enova, oppnår vi store forbetringar for miljøet. Då kan vi satse på miljøtiltak knytt til ferjedrift, seier Arild Fuglseth, samferdselssjef i Møre og Romsdal fylkeskommune.

Oppstart for begge sambanda og resten av Nordmørspakken er 1. januar 2020, og el-ferjene vil vere på plass seinast 2021. Enova har med dette bidratt til å elektrifisere i alt 24 ferjesamband i Møre og Romsdal, Hordaland og Sør-Trøndelag.

– På vegen mot lågutsleppsamfunnet må transportsektoren bli tilnærma utsleppsfri. Dette prosjektet vil bidra til å vidareutvikle teknologien og gjere batteriløysningar konkurransedyktige. Med dette anbodet er Møre og Romsdal derfor med på å vise veg internasjonalt, både innanfor ferjedrift og sjøfart generelt, seier Kvam i Enova.

**Kontaktpersonar:**

* Samferdselssjef Arild Fuglseth i Møre og Romsdal fylkeskommune, +47 915 30 085, arild.fuglseth@mrfylke.no
* Markedsdirektør Audhild Kvam i Enova, +47 951 37 086, audhild.kvam@enova.no